প্রধান মন্ত্রী, শ্রী নরেন্দ্র মোদীনা ঙসি কিংদম ওফ সৌদি অরাবিয়াগী ফোরেন এফিয়র্সকী মন্ত্রী হিজ হায়নেস প্রিন্স ফায়সাল ফারহান অল সৌদকা উনখ্রে।
মীফম অসিনা লৈবক অনিগী মরক্তা শাগৎখিবা স্ত্রাতেজিক পার্তনরশিপ কাউন্সিলগী ঙাক্লৌ মখাদা লৌখৎখিবা য়াওনা হৌজিক চৎথরিবা নাকন অনিগী ওইবা মখল কয়াগী চংশিল্লিবা খোঙথাংশিং য়েংশিনখি। প্রধান মন্ত্রীনা সৌদি অরাবিয়াদগী মরুওইবা সেক্তরশিং হায়বদি ইনর্জী, আই.তি. অমসুং দিফেন্স মেনুফেকচরিং য়াওনা য়াম্না চাউনা ইনভেস্তমেন্ত তৌহল্লকপা পাম্বা ফোংদোকখি।
মীফম অসিনা অফগানিস্তানগী ফিভমশিং য়াওনা রিজনেলগী ওইবা চাউখৎ-থৌরাংশিংদা মিৎয়েংশিং থম্ননবা অয়াবসু পীনখি।
প্রধান মন্ত্রীনা সৌদি অরাবিয়াগী কিংদম্বু কোবিদ-১৯ লায়চৎ মনুংদা মফম অদুদা লৈরিবা ভারত মচাশিংগী য়াইফনবা য়েংশিনবিবগীদমক মহাক্না অখন্ননা থাগৎপা ফোংদোকখি।
প্রধান মন্ত্রীনা সৌদি অরাবিয়াগী হিস মেজেস্তী দ কিঙ অমসুং হিজ হায়নেস ক্রাউন প্রিন্সবু হরাও তয়াম্বা ফোংদোকপগী পাউজেলসু পীখি।
mni_Beng mni_Beng mni_Beng mni_Beng mni_Beng